PATVIRTINTA

Telšių lopšelio-darželio „Nykštukas“

direktoriaus 2025 m. gegužės 08 d.

įsakymu Nr. V1-36

**TELŠIŲ LOPŠELIO-DARŽELIO „NYKŠTUKAS“**

**IKIMOKYKLINIO UGDYMO MOKYTOJO PADĖJĖJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Ikimokyklinio ugdymo mokytojo padėjėjas yra kvalifikuotas darbuotojas, dirbantis Telšių lopšelyje-darželyje „Nykštukas“, teikiantis pagalbą pedagogui ikimokyklinio/priešmokyklinio amžiaus grupėje.

2. Pareigybės lygis – C (II pakopa), kodas – 531101.

3. Pareigybės paskirtis - dirbti su vaiku ar vaikų grupe ir bendradarbiauti su pedagogu ir kitais specialistais, užtikrinant jam priskirtų patalpų sanitarinę-higieninę būklę.

4. Pareigybės pavaldumas - direktoriaus pavaduotojui ūkiui ir bendriesiems klausimams.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Ikimokyklinio ugdymo mokytojo padėjėjas privalo išmanyti:

5.1. vaikų lopšelio-darželio struktūrą, darbo organizavimą;

5.2. reikalavimus, susijusius su vaiko sveikatos apsauga;

5.3. higienos reikalavimus;

5.4. tvarkomų patalpų priežiūros bei valymo tvarką;

5.5 reikalavimus lovos ir kitiems skalbiniams, jų keitimo terminus;

5.6. lopšelio-darželio įrengimų, inventoriaus paskirtį, jų priežiūros ir naudojimosi taisykles;

5.7. baldų priežiūros reikalavimus, grupės interjero ir gėlių priežiūros ypatumus;

5.8. darbuotojų saugos ir sveikatos, priešgaisrinės saugos reikalavimus;

5.9. gebėti bendradarbiauti su grupės pedagogu kitais specialistais ir vaikų tėvais (globėjais, rūpintojais), nepažeisti etikos normų.

6. Darbuotojas atsako už savo darbo kokybę ir jos įsivertinimą.

7. Privalo vadovautis lopšelio-darželio nuostatais, lopšelio-darželio direktoriaus įsakymais, įstaigos vidaus darbo tvarkos taisyklėmis, darbuotojų saugos ir sveikatos instrukcijomis, šiuo pareigybės aprašymu.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS IR PAREIGOS**

8. Ikimokyklinio ugdymo mokytojo padėjėjo pareigas einantis asmuo turi atitikti šiuos specialiuosius reikalavimus:

8.1. turėti ne žemesnį, kaip vidurinį išsilavinimą ir (ar) įgytą profesinę kvalifikaciją;

8.2. talkinti mokytojui ugdomosios veiklos, įvairių renginių grupėje ir įstaigoje metu, pasivaikščiojimų, išvykų, ekskursijų, pedagoginių pasitarimų, posėdžių metu;

8.3. prižiūrėti jam priskirtų patalpų sanitarinę – higieninę būklę;

8.4. užtikrinti vaikų maitinimą ir poilsį;

8.5. užtikrinti patalpų vėdinimą;

8.6. rūpintis vaikų savitvarka.

9. Ikimokyklinio ugdymo mokytojo padėjėjas privalo:

9.1. įsitraukti į ugdomąją veiklą ir pagal galimybes joje dalyvauti;

9.2. dirbti tik pagal funkcijas priklausantį darbą ir neleisti dirbti už save pašaliniams asmenims;

9.3. dirbti apsivilkus tvarkingais, higienos reikalavimus atitinkančiais darbo drabužiais;

9.4. laikyti plovimo, dezinfekavimo priemones tik pažymėtoje tam skirtoje taroje bei vietoje, kad nerastų ir neprisiliestų vaikai;

9.5. aštrius daiktus laikyti vaikams neprieinamoje vietoje;

9.6. rankinę su asmeniniais daiktais laikyti tik personalo daiktams skirtoje vietoje;

9.7. dalyvauti seminaruose, kursuose gilinat profesinę kompetenciją;

9.8. padėti grupės vaikams judėti po įstaigą, palydėti į užsiėmimus, padėti pasiekti, grupę, kitas patalpas.

9.9. vedant vaikus į lauką, padėti jiems apsirengti, išėjus į lauko žaidimo aikštelę, apžiūrėti ją ir smėlio dėžę, kad nebūtų stiklo šukių, kitų aštrių daiktų;

9.10. padėti išvesti vaikus į lauką ir esant reikalui kartu su mokytoju prižiūrėti vaikus lauko žaidimo aikštelėje;

9.11. padėti vaikams ruošiantis miegoti, apsirengti po pietų miego, susišukuoti, plaunant rankas prieš valgį;

9.12. esant reikalui perrengti vaikų apatinius ir viršutinius rūbus;

9.13. vėdinti grupėse patalpas, nuolat sekti patalpų temperatūrą, apšvietimą;

9.14. atnešti į grupę maistą iš virtuvės ir patiekti vaikams nustatytu dienos maitinimo laiku;

9.15. vaikams pavalgius, nurinkti indus ir nuvalyti stalus;

9.16. plauti indus laikantis indų plovimo instrukcijos;

9.17. visus švarius indus ir įrankius sudėti ant lentynų ir saugoti uždarose spintose;

9.18. indų, stalo įrankių, puodų plovimo šepečius, plaušines išplauti karštame tekančiame vandenyje specialiais plovikliais, dezinfekuoti ir išdžiovinti;

9.19. naudoti tik tas plovimo, valymo ir dezinfekavimo priemones, kurios naudojamos pagal paskirtį gamintojo nurodytomis sąlygomis, kurios įtrauktos į leidžiamų vartoti priemonių sąrašą, patvirtintą Lietuvos Respublikos sveikatos apsaugos ministerijos. Priemones laikyti užrakintas, vaikams neprieinamoje vietoje, laikytis naudojamų plovimo ir dezinfekcijos medžiagų paruošimo ir eksploatavimo taisyklių;

9.20. kasdien tikrinti ir, jei reikia, padėti muilą ir tualetinį popierių tam skirtose vietose;

9.21. padėti vaikams plautis rankas prieš valgį, apsilankius tualete ir kiekvienu kitu būtinu atveju;

9.22. keisti lovyčių ir kitus skalbinius nustatytais terminais arba esant reikalui;

9.23. kloti vaikams lovytes ir palaikyti aplinką, tinkamą vidurdienio miegui;

9.24. prižiūrėti ir plauti grindis, kai grupėje nėra vaikų;

9.25. valyti langus. Prieš valant langus patikrinti, ar jie patikimai uždaryti, ar neįskilę;

9.26. naudotis dulkių siurbliais, griežtai laikantis jų eksploatavimo taisyklių ir įsitikinus, kad jie techniškai tvarkingi;

9.27. prižiūrėti baldus, kad nebūtų išlindusių vinių, atplaišų, valyti dulkes nuo palangių, spintelių, žaislų lentynų. Rūpintis gėlių priežiūra;

9.28. pastebėjus baldų, sienų, durų, santechninių ir kitų įrengimų gedimus, nedelsiant informuoti;

9.29.esant reikalui atlikti kitus darbus, nurodytus lopšelio-darželio direktoriaus ar tiesioginio vadovo, neviršijant darbo sutartyje numatyto darbo laiko.

**IV SKYRIUS**

**ATSAKOMYBĖ**

10. Ikimokyklinio ugdymo mokytojo padėjėjas atsako už:

10.1. prižiūrimų vaikų gyvybės ir sveikatos apsaugą visą darbo laiką;

10.2. priskirtų patalpų (grupės, virtuvėlės, prausyklos, tualeto, rūbinėlės, laiptinės) valymą;

10.3. grupės žaislų priežiūrą, baldų, indų ir kito inventoriaus priežiūrą (valymą, plovimą, dezinfekavimą);

10.4. darbuotojų saugos ir sveikatos, priešgaisrinės saugos reikalavimų darbe laikymąsi;

10.5. darbo atlikimą nepažeidžiant higienos reikalavimų;

10.6. tinkamą darbo laiko naudojimą;

10.7. darbo drausmės pažeidimus;

10.8. už tiesioginių pareigų vykdymą.

11. Už savo pareigų netinkamą vykdymą ikimokyklinio ugdymo mokytojo padėjėja atsako lopšelio-darželio darbo tvarkos taisyklių ir Lietuvos Respublikos įstatymų nustatyta tvarka.

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

SUSIPAŽINAU

Data \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)